RIALACHÁN (CE) UIMH. 216/2009 Ó PHARLAIMINT NA hEORPA AGUS ÓN gCOMHAIRLE

an 11 Márta 2009

maidir le Ballstáit atá ag iascaireacht i limistéir áirithe seachas i limistéir an Atlantaigh Thuaidh do thíolacadh staidrimh ar ghabháil ainmniúil (athmhúnlú)

(Téacs atá ábhartha maidir leis an LEE)

TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ag bunú an Chomhphobail Eorpaigh, go háirithe Airteagal 285(1) de,

Ag féachaint don togra ón gCoimisiún,

Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh (1),

De bharr an méid seo a leanas:

Rinneadh Rialachán (CE) Uimh. 2597/95 ón gComhairle an 23 Deireadh Fómhair 1995 maidir le Ballstáit atá ag iascaireacht i limistéir áirithe seachas i limistéir an Atlantaigh Thuaidh do thíolacadh staidrimh ar ghabháil ainmniúil (2) a leasú go substaintiúil roinnt uaireanta (3) . Ós rud é go bhfuil tuilleadh leasuithe le déanamh, ba cheart é a athmhúnlú ar mhaithe le soiléireacht.

Foráiltear sa phrótacal arna bhunú idir Comhairle an Aontais Eorpaigh agus Coimisiún na gComhphobal Eorpach go soláthróidh an Coimisiún an staidreamh a iarrfar don FAO.

I gcomhréir le prionsabal na coimhdeachta ní féidir cuspóirí na gníomhaíochta atá beartaithe a bhaint amach ach ar bhonn gnímh dlí de chuid an Chomhphobail toisc nach féidir ach leis an gComhphobal amháin comhordú a dhéanamh ar chomhchuibhiú na faisnéise staidrimh is gá ar leibhéal an Chomhphobail, agus is iad na Ballstáit atá freagrach, ar an gcéad dul síos, as an staidreamh ar iascaigh a thiomsú agus as monatóireacht a dhéanamh ar iontaofacht an staidrimh sin agus as an mbonneagar is gá chun an staidreamh sin a phróiseáil.

Maidir leis na bearta is gá chun an Rialachán seo a chur chun feidhme, ba cheart go nglacfaí iad i gcomhréir le Cinneadh 1999/468/CE ón gComhairle an 28 Meitheamh 1999 ag leagan síos na rialacha mionsonraithe maidir le feidhmiú na gcumhachtaí cur chun feidhme arna dtabhairt don Choimisiún (4) .

Ba cheart, go háirithe, go dtabharfaí de chumhacht don Choimisiún oiriúnú a dhéanamh ar liostaí na limistéar staidrimh iascaireachta, nó ar liostaí dá bhforanna agus de na speicis. Ós rud é go bhfuil raon feidhme ginearálta ag na bearta sin agus go bhfuil siad ceaptha chun eilimintí neamhriachtanacha den Rialachán seo a leasú, ní mór iad a ghlacadh i gcomhréir leis an nós imeachta rialúcháin lena ngabhann grinnscrúdú agus dá bhforáiltear in Airteagal 5a de Chinneadh 1999/468/CE,

TAR ÉIS AN RIALACHÁN SEO A GHLACADH:

Airteagal 1

Déanfaidh gach Ballstát sonraí ar na gabhálacha ainmniúla arna ndéanamh ag soithí atá cláraithe sa Bhallstát sin, nó a bhfuil bratach an Bhallstáit sin ar foluain acu, agus atá ag iascaireacht i limistéir áirithe seachas limistéir an Atlantaigh Thuaidh a chur faoi bhráid an Choimisiúin, ag féachaint go cuí do Rialachán (Euratom, CEE) Uimh. 1588/90 ón gComhairle an 11 Meitheamh 1990 maidir le sonraí atá faoi réir rúndachta staidrimh a tharchur chuig oifig Staidrimh na gComhphobal Eorpach (5).

Áireofar sna sonraí ar na gabhála ainmniúla na táirgí iascaigh go léir a chuirtear i dtír nó a thrasloingsítear ar muir, is cuma cén fhoirm ina bhfuil siad, ach ní áireofar iontu na cainníochtaí sin arb é a dhéantar ina leith, tar éis iad a ghabháil, ná iad a chaitheamh i leataobh ar muir, iad a thomhailt ar bord nó iad a úsáid mar bhaoite ar bord. Déanfar taifeadadh ar na sonraí i bhfoirm choibhéis bheomheáchain na ngabhálacha nó na dtrasloingsithe, go dtí an tona is gaire.

Airteagal 2

1. Is iad na sonraí a bheidh le tarchur na gabhálacha ainmniúla i ngach aon cheann de na mórlimistéir iascaireachta agus i bhforanna díobh mar atá liostaithe in Iarscríbhinn I, tuairiscithe in Iarscríbhinn II agus léirithe in Iarscríbhinn III. I gcás gach aon cheann de na mórlimistéir iascaireachta, liostaítear na speicis dá bhfuil sonraí á n-iarraidh ina leith in Iarscríbhinn IV.

2. Déanfar na sonraí le haghaidh gach bliana féilire a thíolacadh laistigh de shé mhí ó dheireadh na bliana.

3. I gcás nach mbeidh iascaireacht ar bith déanta ag soithí an Bhallstáit faoi Airteagal 1 i mórlimistéar iascaireachta le linn na bliana féilire, cuirfidh sé an méid sin in iúl don Choimisiún. I gcás ina mbeidh iascaireacht déanta i mórlimistéar iascaireachta, áfach, ní gá ach sonraí i leith comhcheangail idir speiceas/foroinn a ndearnadh gabhálacha a thaifeadadh ina leith don tréimhse bhliantúil a bhaineann leis an tarchur.

4. Ní gá sonraí le haghaidh speiceas miontábhachtach a ghabhann soithigh Bhallstáit a shainaithint go leithleach sna sonraí arna dtarchur ach féadfar iad a áireamh i mír chomhiomlánaithe ar choinníoll nach dtéann meáchan na dtáirgí thar 5 % den ghabháil bhliantúil iomlán sa mhórlimistéar iascaireachta sin.

5. Féadfaidh an Coimisiún leasú a dhéanamh ar na liostaí de na limistéir staidrimh iascaireachta, nó dá bhforanna, agus an liosta de na speicis.

Maidir leis na bearta sin, atá ceaptha chun eilimintí neamhriachtanacha den Rialachán seo a leasú, glacfar iad i gcomhréir leis an nós imeachta rialúcháin lena ngabhann grinnscrúdú agus dá dtagraítear in Airteagal 5(2).

Airteagal 3

Ach amháin mar a n-ordaítear a mhalairt le forálacha arna nglacadh faoin gcomhbheartas iascaigh, ceadófar do Bhallstát teicníochtaí samplála a úsáid chun sonraí ar ghabhálacha a dhíorthú le haghaidh na gcodanna sin den loingeas a mbeadh gá le barraíocht nósanna imeachta riaracháin a chur i bhfeidhm ina leith chun iomlán na sonraí a fháil. Ní mór don Bhallstát mionsonraí ar na nósanna imeachta samplála, mar aon le mionsonraí ar an gcion de na sonraí iomlána a díorthaíodh trí úsáid a bhaint as teicníochtaí den sórt sin, a áireamh sa tuarascáil a chuirtear faoi bhráid an Choimsiúin de bhun Airteagal 6(1).

Airteagal 4

Comhlíonfaidh na Ballstáit a n-oibleagáidí de bhun Airteagal 1 agus Airteagal 2 trí na sonraí a tharchur ar mheán maighnéadach, san fhormáid a thaispeántar in Iarscríbhinn V.

Féadfaidh na Ballstáit sonraí a chur faoi bhráid an Choimisiúin san fhormáid a thuairiscítear in Iarscríbhinn VI.

Ach formheas a fháil roimh ré ón gCoimisiún, féadfaidh na Ballstáit sonraí a thíolacadh i bhfoirm éagsúil nó ar mheán éagsúil.

Airteagal 5

1. Tabharfaidh an Buanchoiste um Staidreamh Talmhaíochta arna chur ar bun le Cinneadh 72/279/CEE (6) ón gComhairle, dá ngairtear ‘an Coiste’ anseo feasta, cúnamh don Choimisiún.

2. I gcás ina ndéantar tagairt don mhír seo, beidh feidhm ag Airteagal 5a(1) go (4) agus ag Airteagal 7 de Chinneadh 1999/468/CE, ag féachaint d'fhorálacha Airteagal 8 de.

Airteagal 6

1. Faoin 14 Samhain 1996 cuirfidh na Ballstáit tuarascáil mhionsonraithe faoi bhráid an Choimisiúin ina mbeidh tuairisc ar conas a dhíorthaítear na sonraí ar ghabhálacha agus ina sonrófar cé chomh hionadaíoch agus chomh hiontaofa is atá na sonraí sin. Déanfaidh an Coimisiún achoimre ar na tuarascálacha sin a tharraingt suas chun plé a dhéanamh ina leith sa Ghrúpa Oibre inniúil de chuid an Choiste.

2. Déanfaidh na Ballstáit aon mhodhnuithe ar an bhfaisnéis a sholáthraítear faoi mhír 1 a chur in iúl don Choimisiún laistigh de thrí mhí ón tráth a dtabharfar isteach na modhnuithe sin.

3. Déanfar na tuarascálacha ar mhodheolaíochtaí, ar infhaighteacht sonraí agus ar iontaofacht sonraí dá dtagraítear i mír 1 agus saincheisteanna ábhartha eile a bhfuil baint acu le cur i bhfeidhm an Rialacháin seo a scrúdú uair sa bhliain laistigh den Ghrúpa Oibre inniúil de chuid an Choiste.

Airteagal 7

1. Aisghairtear leis seo Rialachán (CE) Uimh. 2597/95.

2. Déanfar tagairtí don Rialachán aisghairthe a fhorléiriú mar thagairtí don Rialachán seo agus léifear iad i gcomhréir leis an tábla comhghaoil in Iarscríbhinn VIII.

Airteagal 8

Tiocfaidh an Rialachán seo i bhfeidhm an fichiú lá tar éis a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

(1) Tuairim ó Pharlaimint na hEorpa an 17 Meitheamh 2008 (nár foilsíodh fós san Iris Oifigiúil) agus Cinneadh ón gComhairle an 26 Feabhra 2009.

(2) IO L 270, 13.11.1995, lch. 1.

(3) Féach Iarscríbhinn VII.

(4) IO L 184, 17.7.1999, lch. 23.

(5) IO L 151, 15.6.1990, lch. 1.

(6) IO L 179, 7.8.1972, lch. 1.

IARSCRÍBHINN II

AN tATLANTACH THOIR LÁIR (Mórlimistéar iascaireachta 34)

Taispeánann Iarscríbhinn III A teorainneacha agus folimistéir, ranna agus foranna an Atlantaigh Thoir Láir (Mórlimistéar iascaireachta 34 (An tAtlantach Thoir Láir)). Seo a leanas cur síos ar an limistéar sin agus ar na folimistéir, ranna agus foranna atá ann. Cuimsíonn an tAtlantach Thoir Láir uiscí uile an Atlantaigh atá teorantach le líne tarraingthe mar seo a leanas:

ó phointe ar líne bharr láin na hAfraice Thuaidh ag domhanfhad 5o36′ siar i dtreo siar ó dheas ag leanúint na líne barr láin feadh an chósta seo go pointe ag Ponta do Padrão (domhanleithead 6o04′36″ ó dheas agus domhanfhad 12o19′48″ soir); as sin feadh rumlíne i dtreo siar ó thuaidh go pointe ar dhomhanleithead 6o00′ ó dheas agus domhanfhad 12o00′ soir; as sin siar díreach feadh dhomhanleithead 6o00′ ó dheas agus domhanfhad 20o00′ siar; as sin ó thuaidh díreach chuig an Meánchiorcal; as sin siar díreach go domhanfhad 30o00′ siar; as sin ó thuaidh díreach go domhanleithead 5o00′ ó thuaidh; as sin siar díreach go domhanfhad 40o00′ siar, as sin ó thuaidh díreach go domhanleithead 36o00′ ó thuaidh; as sin soir díreach go Punta Marroqui ag domhanfhad 5o36′ siar; as sin ó dheas díreach go dtí an túsphointe ar chósta na hAfraice.

Tá an tAtlantach Thoir Láir foroinnte sa tslí seo a leanas:

An folimistéar cósta thuaidh (Folimistéar 34.1)

(a) Roinn chósta Mharacó (Roinn 34.1.1)

Na huiscí atá suite idir domhanleithead 36o00′ ó thuaidh agus domhanleithead 26o00′ ó dheas, agus soir ó líne a shíneann ó dheas díreach ó dhomhanleithead 36o00′ ó thuaidh feadh dhomhanfhad 13o00′ siar go domhanleithead 29o00′ ó thuaidh, agus as sin i dtreo siar ó dheas feadh rumlíne go pointe ag domhanleithead 26o00′ ó thuaidh agus domhanfhad 16o00′ siar.

(b) Roinn oileánach na nOileán Canárach/Mhaidéara (Roinn 34.1.2)

Na huiscí atá suite idir domhanleithead 36o00′ ó thuaidh agus domhanleithead 26o00′ ó thuaidh, agus idir domhanfhad 20o00′ siar agus líne a shíneann ó dhomhanleithead 36o00′ ó thuaidh feadh dhomhanfhad 13o00′ siar go domhanleithead 29o00′ ó thuaidh, agus as sin feadh rumlíne go pointe ag domhanleithead 26o00′ ó thuaidh agus domhanfhad 16o00′ siar.

(c) Roinn chósta an tSahára (Roinn 34.1.3)

Na huiscí atá suite idir domhanleithead 26o00′ ó thuaidh agus domhanleithead 19o00′ ó thuaidh agus soir ó dhomhanfhad 20o00′ siar.

An folimistéar aigéanach thuaidh (Folimistéar 34.2)

Na huiscí atá suite idir domhanleithead 36o00′ ó thuaidh agus domhanleithead 20o00′ ó thuaidh agus idir domhanfhad 40o00′ siar agus domhanfhad 20o00′ siar.

An folimistéar cósta theas (Folimistéar 34.3)

(a) Roinn chósta Rinn Verde (Roinn 34.3.1)

Na huiscí atá suite idir domhanleithead 19o00′ agus 9o00′ ó thuaidh, agus soir ó dhomhanfhad 20o00′ siar.

(b) Roinn oileánach Rinn Verde (Roinn 34.3.2)

Na huiscí atá suite idir domhanleithead 20o00′ ó thuaidh agus domhanleithead 10o00′ ó thuaidh, agus idir domhanfhad 30o00′ siar agus domhanfhad 20o00′ siar.

(c) Roinn Sherbro (Roinn 34.3.3)

Na huiscí atá suite idir domhanleithead 9o00′ ó thuaidh agus an Meánchiorcal, agus idir domhanfhad 20o00′ siar agus domhanfhad 8o00′ siar.

(d) Roinn Mhurascaill Thiar na Guine (Roinn 34.3.4)

Na huiscí atá suite ó thuaidh ón Méanchiorcal, agus idir domhanfhad 8o00′ siar agus domhanfhad 3o00′ soir.

(e) Roinn Mhurascaill Láir na Guine (Roinn 34.3.5)

Na huiscí atá suite ó thuaidh ón Méanchiorcal, agus soir ó dhomhanfhad 3o00′ soir.

(f) Roinn Mhurascaill Theas na Guine (Roinn 34.3.6)

Na huiscí atá suite idir an Meánchiorcal agus domhanleithead 6o00′ ó dheas, agus soir ó dhomhanfhad 3o00′ soir. Áiríonn an roinn seo, freisin, uiscí de chuid inbhear an Chongó atá suite ó dheas ó dhomhanleithead 6o00′ ó dheas, a áirítear le líne a shíneann ó phointe ag Ponta do Padrão (domhanleithead 6o04′36″ ó dheas agus domhanfhad 12o19′48″ soir) feadh rumlíne i dtreo siar ó thuaidh go pointe ar dhomhanleithead 6o00′ ó dheas agus domhanfhad 12o00′ soir, agus as sin soir díreach feadh dhomhanleithead 6o00′ ó dheas go cósta na hAfraice agus as sin feadh chósta na hAfraice go dtí an túsphointe ag Ponta do Padrão.

An folimistéar aigéanach theas (Folimistéar 34.4)

(a) Roinn Mhurascaill Thiar Theas na Guine (Roinn 34.4.1)

Na huiscí atá suite idir an Meánchiorcal agus domhanleithead 6o00′ ó dheas, agus idir domhanfhad 20o00′ siar agus domhanfhad 3o00′ soir.

(b) An Roinn aigéanach thiar theas (Roinn 34.4.2)

Na huiscí atá suite idir domhanleithead 20o00′ ó thuaidh agus domhanleithead 5o00′ ó thuaidh, agus idir domhanfhad 40o00′ siar agus domhanfhad 30o00′ siar; na huiscí atá suite idir domhanleithead 10o00′ ó thuaidh agus an Meánchiorcal, agus idir domhanfhad 30o00′ siar agus domhanfhad 20o00′ siar.

AN MHEÁNMHUIR AGUS AN MHUIR DHUBH (Mórlimistéar iascaireachta 37)

Taispeánann Iarscríbhinn III B teorainneacha, folimistéir agus ranna na Meánmhara agus na Mara Duibhe (Mórlimistéar iascaireachta 37). Seo a leanas cur síos ar an limistéar sin agus ar na foranna atá ann.

Cuimsíonn limistéar staidrimh na Meánmhara agus na Mara Duibhe na husicí mara uile atá in: (a) an Mheánmhuir; (b) Muir Marmara; (c) an Mhuir Dhubh agus (d) Muir Mheoid. Áiríonn uiscí mara murlaigh uisce goirt agus gach limistéar eile ina bhfaightear, den chuid is mó, éisc agus orgánaigh eile de bhunús na mara. Sainmhínítear teorainneacha an iarthair agus an oirdheiscirt mar seo a leanas:

(a) teorainn an iarthair: líne a shíneann ó dheas díreach feadh dhomhanfhad 5o36′ siar ó Punta Marroqui go cósta na hAfraice;

(b) teorainn an oirdheiscirt: an bealach isteach ó thuaidh (ón Meánmhuir) go dtí Canál Suaise.

FOLIMISTÉIR AGUS RANNA DE LIMISTÉAR STAIDRIMH NA MEÁNMHARA

Cuimsítear na ranna seo a leanas sa Mheánmhuir thiar (Folimistéar 37.1)

(a) An Roinn Bhailéarach (Roinn 37.1.1)

Uiscí na Meánmhara thiar atá teorantach le líne a thosaíonn ar chósta na hAfraice ag an teorainn idir an Ailgéir agus an Túinéis agus a shíneann ó thuaidh díreach go domhanleithead 38o00′ ó thuaidh; as sin siar díreach go domhanfhad 8o00′ soir; as sin ó thuaidh díreach go domhanleithead 41o20′ ó thuaidh; as sin siar feadh rumlíne go cósta na mórthíre ag an gceann thoir den teorainn idir an Fhrainc agus an Spáinn; as sin feadh chósta na Spáinne go Punta Marroqui; as sin ó dheas díreach feadh dhomhanfhad 5o36′ siar go cósta na hAfraice; as sin soir feadh chósta na hAfraice go dtí an túsphointe.

(b) Murascaill an Leoin (Roinn 37.1.2)

Uiscí thiar thuaidh na Meánmhara atá teorantach le líne a thosaíonn ar chósta na mórthíre ag an gceann thoir den teorainn idir an Fhrainc agus an Spáinn agus a shíneann soir feadh rumlíne go domhanfhad 8o00′ soir, domhanleithead 41o20′ ó thuaidh; as sin ó thuaidh feadh rumlíne go cósta na mórthíre ag an teorainn idir an Fhrainc agus an Iodáil; as sin siar ó dheas feadh chósta na Fraince go dtí an túsphointe.

(c) An tSairdín (Roinn 37.1.3)

Uiscí Mhuir Thoirian agus na huiscí cóngaracha atá teorantach le líne a thosaíonn ar chósta na hAfraice ag an teorainn idir an Ailgéir/an Túinéis agus a shíneann ó thuaidh díreach go domhanleithead 38o00′ ó thuaidh; as sin siar díreach go domhanfhad 8o00′ soir; as sin ó thuaidh díreach go domhanleithead 41o20′ ó thuaidh; as sin ó thuaidh feadh rumlíne go cósta na mórthíre ag an teorainn idir an Fhrainc agus an Iodáil; as sin feadh chósta na hIodáile go dtí domhanleithead 38o00′ ó thuaidh; as sin siar díreach feadh dhomhanleithead 38o00′ ó thuaidh go cósta na Sicile; as sin feadh chósta thuaidh na Sicile go Trapani; as sin feadh rumlíne go Rinn Bon; as sin siar feadh chósta na Túinéise go dtí an túsphointe.

Cuimsítear na foranna seo a leanas sa Mheánmhuir láir (Folimistéar 37.2):

(a) An roinn Aidriadach (Roinn 37.2.1)

Uiscí Mhuir Aidriad atá suite ó thuaidh ó líne a shíneann ón teorainn idir an Albáin agus an Montainéagró ar chósta thoir Mhuir Aidriad siar díreach go Rinn Gargano ar chósta na hIodáile.

(b) An Roinn Iónach (Roinn 37.2.2)

Uiscí na Meánmhara láir agus na huiscí cóngaracha atá teorantach le líne a thosaíonn ag domhanleithead 25o00′ soir ar chósta thuaisceart na hAfraice agus a shíneann ó thuaidh díreach go domhanleithead 34o00′ ó thuaidh; as sin siar díreach go domhanfhad 23o00′ soir; as sin ó thuaidh díreach go cósta na Gréige; as sin feadh chósta thiar na Gréige agus chósta na hAlbáine chuig an teorainn idir an Albáin agus an Montainéagró; as sin siar díreach go Rinn Gargano ar chósta na hIodáile; as sin feadh chósta na hIodáile go domhanleithead 38o00′ ó thuaidh; as sin siar díreach go domhanleithead 38o00′ ó thuaidh go cósta na Sicile; as sin feadh chósta thuaidh na Sicile go Trapani; as sin feadh rumlíne ó Trapani go Rinn Bon; as sin feadh chósta thuaisceart na hAfraice go dtí an túsphointe.

Cuimsítear na foranna seo a leanas sa Mheánmhuir thoir (Folimistéar 37.3):

(a) An roinn Aeigéach (Roinn 37.3.1)

Uiscí na Mara Aeigéiche agus na huiscí cóngaracha atá teorantach le líne a thosaíonn ar chósta theas na Gréige ag domhanfhad 23o00′ soir agus a shíneann ó dheas díreach go domhanleithead 34o00′ ó thuaidh; as sin soir díreach go domhanfhad 29o00′ soir; as sin ó thuaidh díreach go cósta na Tuirce; as sin feadh chósta thiar na Tuirce go Kum Kale; as sin feadh rumlíne a shíneann ó Kum Kale go Rinn Hellas; as sin feadh chóstaí na Tuirce agus na Gréige go dtí an túsphointe.

(b) Roinn na Leiveainte (Roinn 37.3.2)

Uiscí na Meánmhara soir ó líne a thosaíonn ar chósta thuaisceart na hAfraice ag domhanfhad 25o00′ soir agus a shíneann ó thuaidh díreach go domhanleithead 34o00′ ó thuaidh; as sin soir díreach go domhanfhad 29o00′ soir; as sin ó thuaidh díreach go cósta na Tuirce; as sin feadh chóstaí na Tuirce agus na dtíortha eile atá suite ar an Meánmhuir thoir go dtí an túsphointe.

Cuimsítear na foranna seo a leanas sa Mhuir Dhubh (Folimistéar 37.4):

(a) Roinn Mhuir Mharmara (Roinn 37.4.1)

Uiscí Mhuir Mharmara atá teorantach ar an taobh thiar le líne a shíneann ó Rinn Hellas go Kum Kale ag an mbealach isteach chuig an Dardainéil; agus ar an taobh thoir le líne a shíneann trasna na Bosparaise ó Kumdere.

(b) Roinn na Mara Duibhe (Roinn 37.4.2)

Uiscí na Mara Duibhe agus uiscí cóngaracha atá teorantach ar an taobh thiar theas le líne a shíneann trasna na Bosparaise ó Kumdere agus teorantach ar an taobh thoir thuaidh le líne a shíneann ó Phointe Takil ar leithinis Kerch go Pointe Panagija ar leithinis Taman.

(c) Roinn Mhuir Mheoid (Roinn 37.4.3)

Uiscí Mhuir Mheoid atá suite ó thuaidh ó líne a shíneann le hais an bhealaigh isteach ó dheas chuig Caolas Kerch, agus a thosaíonn ag Pointe Takil ag 45o06′ ó thuaidh agus 36o27′ soir ar leithinis Kerch, agus a shíneann trasna an chaolais go Pointe Panagija ag 45o08′ ó thuaidh agus 36o38′ soir ar leithinis Taman.

AN tATLANTACH THIAR THEAS (Mórlimistéar iascaireachta 41)

Taispeánann Iarscríbhinn III C teorainneacha agus foranna an Atlantaigh thiar theas (Mórlimistéar iascaireachta 41).

Seo a leanas cur síos ar na limistéir sin.

Sainmhíneofar an tAtlantach thiar theas (Mórlimistéar iascaireachta 41) mar na huiscí atá teorantach le líne a thosaíonn ó chósta Mheiriceá Theas feadh an pharailéil dhomhanleithead 5o00′ ó thuaidh go dtí an fhadlíne le domhanfhad 30o00′ siar; as sin ó dheas díreach go dtí an Meánchiorcal; as sin soir díreach go dtí an fhadlíne le domhanfhad 20o00′ siar; as sin ó dheas díreach go dtí an parailéal dhomhanleithead 50o00′ ó dheas; as sin siar díreach go dtí an fhadlíne le domhanfhad 50o00′ siar; as sin ó dheas díreach go dtí an fhadlíne le domhanleithead 60o00′ ó dheas; as sin siar díreach go dtí an fhadlíne le domhanfhad 67o16′ siar; as sin ó thuaidh díreach go dtí an pointe ag 56o22′ ó dheas, 67o16′ siar; as sin soir díreach feadh líne ag 56o22′ ó dheas go pointe ag 65o43′ siar; feadh na líne seo a leanas a cheanglaíonn na pointí 55o22′ ó dheas, 65o43′ siar, 55o11′ ó dheas 66o04′ siar, 55o07′ ó dheas 66o25′ siar; as sin i dtreo ó thuaidh feadh chósta Mheiriceá Theas go dtí an túsphointe;.

Tá an tAtlantach thiar theas roinnte sna ranna seo a leanas:

Roinn na hAmasóine (Roinn 41.1.1)

Na huiscí uile atá teorantach le líne a thosaíonn ar chósta Mheiriceá Theas ag parailéal dhomhanleithead 5o00′ ó thuaidh, feadh an pharailéil dhomhanleithid seo go dtí go mbuaileann sí an fhadlíne le domhanfhad 40o00′ siar; as sin ó dheas díreach go dtí an pointe ag a dtrasnaíonn an fhadlíne seo cósta na Brasaíle; as sin i dtreo siar ó thuaidh feadh chósta Mheiriceá Theas go dtí an túsphointe.

Roinn Natal (Roinn 41.1.2)

Na huiscí atá teorantach le líne a shíneann ó thuaidh díreach ó chósta na Brasaíle feadh na fadlíne le domhanfhad 40o00′ siar go dtí go mbuaileann sí leis an Meánchiorcal; as sin soir díreach feadh an Mheánchiorcail go dtí an fhadlíne ag 32o00′ siar; as sin ó dheas díreach go dtí an parailéal dhomhanleithead 10o00′ ó dheas; as sin siar díreach go dtí an pointe ag a mbuaileann an parailéal dhomhanleithid ag 10o00′ ó dheas le cósta Mheiriceá Theas; as sin i dtreo ó thuaidh feadh chósta Mheiriceá Theas go dtí an túsphointe.

Roinn na Salvadóire (Roinn 41.1.3)

Na huiscí atá teorantach le líne a shíneann soir díreach ó chósta Mheiriceá Theas ag domhanleithead 10o00′ ó dheas go dtí an pointe ag a mbuaileann sí leis an bhfadlíne le domhanfhad 35o00′ siar; as sin ó dheas díreach go dtí an parailéal dhomhanleithead 20o00′ ó dheas; as sin siar díreach feadh an pharailéil dhomhanleithid seo go cósta Mheiriceá Theas; as sin i dtreo ó thuaidh feadh chósta Mheiriceá Theas go dtí an túsphointe.

An roinn aigéanach thuaidh (Roinn 41.1.4)

Na huiscí atá teorantach le líne a shíneann soir díreach ó 5o00′ ó thuaidh, 40o00′ siar go dtí an fhadlíne le domhanfhad 30o00′ siar; as sin ó dheas díreach go dtí an Meánchiorcal; as sin soir díreach go dtí an fhadlíne le domhanfhad 20o00′ siar; as sin ó dheas díreach go dtí an parailéal dhomhanleithead 20o00′ ó dheas; as sin siar díreach go dtí an fhadlíne le domhanfhad 35o00′ siar; as sin ó thuaidh díreach go dtí an parailéal dhomhanleithead 10o00′ ó dheas; as sin soir díreach go dtí an fhadlíne le domhanfhad 32o00′ siar; as sin ó thuaidh díreach go dtí an Meánchiorcal; as sin siar díreach go dtí an fhadlíne le domhanfhad 40o00′ siar; as sin ó thuaidh díreach go dtí an túsphointe.

Roinn Santos (Roinn 41.2.1)

Na huiscí atá teorantach le líne a shíneann soir díreach ó chósta Mheiriceá Theas ag domhanleithead 20o00′ ó dheas go dtí an pointe ag a mbuaileann sí leis an bhfadlíne le domhanfhad 39o00′ siar; as sin ó dheas díreach go dtí an parailéal dhomhanleithead 29o00′ ó dheas; as sin siar díreach feadh an pharailéil dhomhanleithid seo go dtí cósta Mheiriceá Theas; as sin i dtreo ó thuaidh feadh chósta Mheiriceá Theas go dtí an túsphointe.

Roinn na Rio Grande (Roinn 41.2.2)

Na huiscí atá teorantach le líne a shíneann soir díreach ó chósta Mheiriceá Theas ag domhanleithead 29o00′ ó dheas go dtí an pointe ag a mbuaileann sí leis an bhfadlíne le domhanfhad 45o00′ siar; as sin ó dheas díreach go dtí an parailéal dhomhanleithead 34o00′ ó dheas; as sin siar díreach feadh an pharailéil dhomhanleithid seo go cósta Mheiriceá Theas; as sin ó thuaidh feadh chósta Mheiriceá Theas go dtí an túsphointe.

Roinn Platense (Roinn 41.2.3)

Na huiscí atá teorantach le líne a shíneann soir díreach ó chósta Mheiriceá Theas ag domhanleithead 34o00′ ó dheas go dtí an pointe ag a mbuaileann sí leis an bhfadlíne le domhanfhad 50o00′ siar, as sin ó dheas díreach go dtí an parailéal dhomhanleithead 40o00′ ó dheas; as sin siar díreach feadh an pharailéil dhomhanleithid seo go dtí cósta Mheiriceá Theas; as sin i dtreo ó thuaidh feadh chósta Mheiriceá Theas go dtí an túsphointe.

An roinn aigéanach láir (Roinn 41.2.4)

Na huiscí atá teorantach le líne a shíneann soir díreach ó 20o00′ ó dheas, 39o00′ siar go dtí an fhadlíne le domhanleithead 20o00′ siar; as sin ó dheas díreach go dtí an parailéal dhomhanleithead 40o00′ ó dheas; as sin siar díreach go dtí an fhadlíne le domhanleithead 50o00′ siar; as sin ó thuaidh díreach go dtí an parailéal dhomhanleithead 34o00′ ó dheas; as sin soir díreach go dtí an fhadlíne le domhanfhad 45o00′ siar; as sin ó thuaidh díreach go dtí an parailéal dhomhanleithead 29o00′ ó dheas; as sin soir díreach go dtí an fhadlíne le domhanfhad 39o00′ siar; as sin ó thuaidh díreach go dtí an túsphointe.

An roinn Phatagónach thuaidh (Roinn 41.3.1)

Na huiscí atá teorantach le líne a shíneann soir díreach ó chósta Mheiriceá Theas ag domhanleithead 40o00′ ó dheas go dtí an pointe ag a mbuaileann sí leis an bhfadlíne le domhanfhad 50o00′ siar; as sin ó dheas díreach go dtí an parailéal dhomhanleithead 48o00′ ó dheas; as sin siar díreach feadh an pharailéil dhomhanleithid seo go dtí cósta Mheiriceá Theas; as sin ó thuaidh feadh chósta Mheiriceá Theas go dtí an túsphointe.

An roinn Phatagónach theas (Roinn 41.3.2)

Na huiscí atá teorantach le líne a shíneann soir díreach ó chósta Mheiriceá Theas ag domhanleithead 48o00′ ó dheas go dtí an pointe ag a mbuaileann sí leis an bhfadlíne le domhanfhad 50o00′ siar; as sin ó dheas díreach go dtí an parailéal dhomhanleithead 60o00′ ó dheas; as sin siar díreach feadh an pharailéil dhomhanleithid seo go dtí an fhadlíne le domhanfhad 67o16′ siar; as sin ó thuaidh díreach go dtí an pointe ag 56o22′ ó dheas, 67o16′ siar; as sin feadh líne locsadrómaí a cheanglaíonn na pointí 56o22′ ó dheas, 65o43′ siar; 55o22′ ó dheas, 65o43′ siar; 55o11′ ó dheas, 66o04′ siar; 55o07′ ó dheas, 66o25′ siar; as sin ó thuaidh feadh chósta Mheiriceá Theas go dtí an túsphointe.

An roinn aigéanach theas (Roinn 41.3.3)

Na huiscí atá teorantach le líne a shíneann soir díreach ó 40o00′ ó dheas, 50o00′ siar go dtí an fhadlíne le domhanfhad 20o00′ siar; as sin ó dheas díreach go dtí an parailéal dhomhanleithead 50o00′ ó dheas; as sin ó thuaidh díreach go dtí an túsphointe.

AN tATLANTACH THOIR THEAS (Mórlimistéar iascaireachta 47)

Taispeántar teorainneacha agus foranna an Atlantaigh Thoir Theas in Iarscríbhinn III D. Seo a leanas cur síos ar Limistéar an Choinbhinsiúin ICSEAF.

Áiríonn an tAtlantach Thoir Theas (Mórlimistéar iascaireachta 47) na huiscí atá teorantach le líne a thosaíonn ag pointe le domhanleithead 6o04′36″ ó dheas agus domhanfhad 12o19′48″ soir; as sin siar ó thuaidh feadh rumlíne go dtí pointe ag a dtrasnaíonn an fhadlíne 12o soir an líne leithid 6o ó dheas; as sin siar díreach feadh an pharailéil dhomhanleithid seo go dtí an fhadlíne 20o siar; as sin ó dheas díreach feadh na fadlíne seo go dtí an líne leithid 50o ó dheas; as sin soir díreach feadh an pharailéil dhomhanleithid seo go dtí an fhadlíne 30o soir; as sin ó thuaidh díreach feadh na fadlíne seo go dtí cósta mhór-roinn na hAfraice; as sin siar feadh an chósta seo go dtí an túsphointe.

Déantar foroinnt ar an Atlantach Thoir Theas (Mórlimistéar iascaireachta 47) mar a leanas:

An folimistéar cósta thiar (Folimistéar 47.1)

(a) Roinn Rinn Palmeirinhas (Roinn 47.1.1)

Na huiscí atá suite idir domhanleithead 6o00′ ó dheas agus domhanleithead 10o00′ ó dheas agus soir ó dhomhanfhad 10o00′ soir. Ní áirítear uiscí inbhear an Chongó sa roinn seo, is iad sin na huiscí soir ó thuaidh ón líne a shíneann ó Ponta do Padrão (6o04′36″ ó dheas and 12o19′48″ soir) go pointe ag 6o00′ ó dheas agus 12o00′ soir.

(b) Roinn Rinn Salinas (Roinn 47.1.2)

Na huiscí atá suite idir domhanleithead 10o00′ ó dheas agus domhanleithead 15o00′ ó dheas agus soir ó dhomhanfhad 10o00′ soir.

(c) Roinn na Cunene (Roinn 47.1.3)

Na huiscí atá suite idir domhanleithead 15o00′ ó dheas agus domhanleithead 20o00′ ó dheas agus soir ó dhomhanfhad 10o00′ soir.

(d) Roinn Rinn Cross (Roinn 47.1.4)

Na huiscí atá suite idir domhanleithead 20o00′ ó dheas agus domhanleithead 25o00′ ó dheas agus soir ó dhomhanfhad 10o00′ soir.

(e) Roinn Abhainn an Orange (Roinn 47.1.5)

Na huiscí atá suite idir domhanleithead 25o00′ ó dheas agus domhanleithead 30o00′ ó dheas agus soir ó dhomhanfhad 10o00′ soir.

(f) Roinn Rinn an Dóchais (Roinn 47.1.6)

Na huiscí atá suite idir domhanleithead 30o00′ ó dheas agus domhanleithead 40o00′ ó dheas agus idir domhanfhad 10o00′ soir agus domhanfhad 20o00′ soir.

Folimistéar cósta Agulhas (Folimistéar 47.2)

(a) Roinn Agulhas láir (Roinn 47.2.1)

Na huiscí atá suite ó thuaidh ó dhomhanleithead 40o00′ ó dheas agus idir domhanfhad 20o00′ soir agus domhanfhad 25o00′ soir.

(b) Roinn Agulhas thoir (Roinn 47.2.2)

Na huiscí atá suite ó thuaidh ó dhomhanleithead 40o00′ ó dheas agus idir domhanfhad 25o00′ soir agus domhanfhad 30o00′ soir.

An folimistéar aigéanach theas (Folimistéar 47.3)

Na huiscí atá suite idir domhanleithead 40o00′ ó dheas agus domhanleithead 50o00′ ó dheas agus idir domhanfhad 10o00′ soir agus domhanfhad 30o00′ soir.

Folimistéar Tristan da Cunha (Folimistéar 47.4)

Na huiscí atá suite idir domhanleithead 20o00′ ó dheas agus domhanleithead 50o00′ ó dheas agus idir domhanfhad 20o00′ siar agus domhanfhad 10o00′ soir.

Folimistéar San Héilin agus Oileán na Deascabhála (Folimistéar 47.5)

Na huiscí atá suite idir domhanleithead 6o00′ ó dheas agus domhanleithead 20o00′ ó dheas agus idir domhanfhad 20o00′ siar agus domhanfhad 10o00′ soir.

AN tAIGÉAN INDIACH THIAR (Mórlimistéar iascaireachta 51)

Áirítear na huiscí seo a leanas mar chuid den Aigéan Indiach Thiar i gcoitinne:

(a) An Mhuir Rua;

(b) Murascaill Áidin;

(c) An mhurascaill idir cósta na hIaráine agus Leithinis na hAraibe;

(d) An Mhuir Arabach;

(e) An chuid sin den Aigéan Indiach, lena n-áirítear Caol Mhosaimbíc, atá suite idir na fadlínte 30o00′ soir agus 80o00′ soir agus ó thuaidh ón líne choinbhéirseachta Antartaí agus lena n-áirítear na huiscí a thimpeallaíonn Srí Lanca.

Taispeántar na teorainneacha agus na foranna atá san Aigéan Indiach Thiar (Mórlimistéar iascaireachta 51) in Iarscríbhinn III E.

Sainmhíneofar an tAigéan Indiach Thiar leis na teorainneacha seo a leanas:

— an teorainn leis an meánmhuir: an bealach isteach ó thuaidh go dtí Cánál Suaise,

— an teorainn mhara thiar: líne a thosaíonn ar chósta thoir na hAfraice ag domhanfhad 30o00′ soir agus a shíneann ó dheas díreach go domhanleithead 45o00′ ó dheas,

— an teorainn mhara oirthearach: rumlíne a thosaíonn ar chósta thoir theas na hIndia (Pointe Calimere) agus a shíneann soir ó thuaidh go dtí go mbuaileann sí le pointe ag domhanfhad 82o00′ soir, domhanleithead 11o00′ ó thuaidh, as sin soir díreach go dtí an fhadlíne 85o00′ soir; as sin ó dheas díreach go dtí an líne leithid 3o00′ ó thuaidh; as sin siar díreach go dtí an fhadlíne 80o00′ soir; as sin ó dheas díreach go dtí an líne leithid 45o00′ ó dheas,

— an teorainn dheisceartach: líne a shíneann feadh na líne domhanleithid 45o00′ ó dheas ó dhomhanfhad 30o00′ soir go domhanfhad 80o00′ soir.

Tá an tAigéan Indiach Thiar foroinnte mar seo a leanas:

Folimistéar na Mara Rua (Folimistéar 51.1)

— an teorainn thuaisceartach: an bealach isteach ó thuaidh go dtí Canál Suaise,

— an teorainn dheiscearatach: rumlíne a shíneann ón teorainn idir an Aetóip agus Poblacht Djibouti ar chósta na hAfraice, trasna béal na Mara Rua go dtí an teorainn idir Iar-Phoblacht Arabach Éimin agus Iar-Dhaonphoblacht Éimin Theas ar Leithinis na hAraibe.

Folimistéar na Murascaille (Folimistéar 51.2)

Tá béal na Murascaille dúnta ag líne a thosaíonn ag rinn thuaisceartach Ra′s Musandam agus a shíneann soir díreach go cósta na hIaráine.

Folimistéar na Mara Arabaí Thiar (Folimistéar 51.3)

Is ionann teorainneacha oirthear agus dheisceart an limistéir agus líne a shíneann ó dheas díreach ó theorainn na hIaráine/na Pacastáine ar chósta na hÁise go dtí an líne dhomhanleithid 20o00′ ó thuaidh; as sin soir díreach go dtí an fhadlíne 65o00′ soir; as sin ó dheas díreach go dtí an líne dhomhanleithid 10o00′ ó thuaidh; as sin siar díreach go dtí cósta na hAfraice; is iad na teorainneacha mara eile na teorainneacha atá comónta leis na folimistéir 51.1 agus 51.2 (féach thuas).

Folimistéar na Mara Arabaí Thoir, Oileáin Laicsidvípe agus Shrí Lanca (Folimistéar 51.4)

Is ionann teorainn mhara an limistéir agus líne a thosaíonn ar chósta na hÁise ag teorainn na hIaráine/na Pacastáine agus a shíneann ó dheas díreach go dtí an líne dhomhanleithid 20o00′ ó thuaidh; as sin soir díreach go dtí an fhadlíne 65o00′ soir; as sin ó dheas díreach go dtí an líne dhomhanleithid 10o00′ ó dheas; as sin soir díreach go dtí an fhadlíne 80o00′ soir; as sin ó thuaidh díreach go dtí an líne dhomhanleithid 3o00′ ó thuaidh; as sin soir díreach go dtí an fhadlíne 85o00′ soir; as sin ó thuaidh díreach go dtí an líne dhomhanleithid 11o00′ ó thuaidh; as sin siar díreach go dtí an fhadlíne 82o00′ soir; as sin feadh rumlíne a shíneann siar ó dheas go dtí cósta oirdheisceart na hIndia.

Folimistéar na Somáile, na Céinia agus na Tansáine (Folimistéar 51.5)

Líne a thosaíonn ar chósta na Somáile ag 10o00′ ó thuaidh agus a shíneann soir díreach go dtí an fhadlíne 65o00′ soir; as sin ó dheas díreach go dtí an líne dhomhanleithid 10o00′ ó dheas; as sin siar díreach go dtí an fhadlíne 45o00′ soir; as sin ó dheas díreach go dtí an líne dhomhanleithid 10o28′ ó dheas; as sin siar díreach go dtí cósta thoir na hAfraice idir Ras Mwambo (ó thuaidh) agus Mwambo Village (ó dheas).

Folimistéar Chaol Mhósaimbíc agus Madagascar (Folimistéar 51.6)

Líne a thosaíonn ar chósta thoir na hAfraice idir Ras Mwambo (ó thuaidh) agus Mwambo Village (ó dheas) ag domhanleithead 10o28′ ó dheas agus a shíneann soir díreach go dtí an fhadlíne 45o00′ soir; as sin ó thuaidh díreach go dtí an líne leithid 10o00′ ó dheas; as sin soir díreach go dtí an fhadlíne 55o00′ soir; as sin ó dheas díreach go dtí an líne leithid 30o00′ ó dheas; as sin siar díreach go dtí an líne leithid 40o00′ soir; as sin ó thuaidh díreach go dtí cósta Mhósaimbíc.

An folimistéar aigéanach (An tAigéan Indiach Thiar) (Folimistéar 51.7)

Líne a thosaíonn ag an bpointe le domhanleithead 10o00′ ó dheas agus domhanfhad 55o00′ siar agus a shíneann soir díreach go dtí an fhadlíne 80o00′ siar; as sin ó dheas díreach go dtí an líne dhomhanleithid 45o00′ ó dheas; as sin siar díreach go dtí an fhadlíne 40o00′ siar; as sin ó thuaidh díreach go dtí an líne dhomhanleithid 30o00′ ó dheas; as sin soir díreach go dtí an fhadlíne 55o00′ siar; as sin ó thuaidh díreach go dtí an túsphointe ar an líne dhomhanleithid 10o00′ ó dheas.

Folimistéar Mhósaimbíc (Folimistéar 51.8)

Cuimsíonn an folimistéar na huiscí atá suite ó thuaidh ón líne dhomhanleithid 45o00′ ó dheas agus idir na fadlínte 30o00′ soir agus 40o00′ soir. Tá foroinnt bhreise déanta ar an bhfolimistéar ina dhá roinn.

Roinn Marion-Edward (Roinn 51.8.1)

Na huiscí atá suite idir na línte domhanleithid 40o00′ ó dheas agus 50o00′ ó dheas agus na fadlínte 30o00′ soir agus 40o00′ soir.

Roinn na Saimbéise (Roinn 51.8.2)

Na huiscí atá suite ó thuaidh ón líne dhomhanleithid 40o00′ ó dheas agus idir na fadlínte 30o00′ soir agus 40o00′ soir.